Etsimme vuoden 2025 parhaita hankkijayrityksiä

Anina Partanen
2025-03-24T14:33:00Z

Suomen Osto- ja Logistiikkayhdistys LOGY ry:n vuosittain jakamilla Vuoden Päähankkija- ja Vuoden Alihankkija -tunnustuksilla palkitaan yrityksiä, jotka ovat toimineet esimerkillisesti päähankkijoina ja alihankkijoina kuluneena vuonna. Arvostettuja palkintoja on myönnetty jo vuodesta 1987 lähtien.

Nyt voit ehdottaa vuoden 2025 parhaita hankkijayrityksiä! Lähetä vinkkisi pian, niin se ehtii mukaan, kun arvioimme tämän vuoden ansioituneimpia hankkijoita.

Päätökset palkinnonsaajista tekee alan arvovaltaisista ammattilaisista koostuva Alihankinnan palkintovaliokunta.

Palkinnonsaajan kriteerit

Etsimme palkittaviksi yrityksiä, joiden menestys, kansainvälinen panostus, työllistämiskyky, kasvuhalukkuus, eettiset toimintatavat, vastuullisuus, vahva johtaminen, kyky kehittyä ja innovatiivisuus saavat ne erottumaan joukosta.

Jos mielestäsi joko oma yrityksesi tai muu tuntemasi yritys ansaitsee Vuoden Päähankkijan tai Alihankkijan tunnustuksen, lähetä vapaamuotoinen ehdotuksesi perusteluineen Alihankinnan palkintovaliokunnalle osoitteeseen alihankinta@logy.fi viimeistään keskiviikkona 30.4.2025 klo 18.00 mennessä.

Palkinnot julkistetaan näyttävästi Tampereen Alihankinta-messuilla 30.9.2025.

Lisätietoja tarvittaessa palkintovaliokunnan puheenjohtajalta: Janne Lehtimäki, janne.lehtimaki@leafhill.fi

Palkintoja myönnetty jo vuodesta 1987 lähtien

Vuoden Päähankkija- ja Vuoden Alihankkija -tunnustuksilla on pitkät perinteet. Palkintoja on myönnetty vuodesta 1987 lähtien yhteensä 76:lle hankinnoissa ansioituneelle yhtiölle tai julkishallinnon organisaatiolle.

LOGY haluaa palkintojen avulla edistää suomalaisen valmistavan teollisuuden verkostoitumista ja kilpailukykyä ja samalla huomioida ansioituneita verkostoituvia yrityksiä.

Katso lista kaikista aiemmin palkituista ja tutustu vuonna 2024 palkinnon saaneisiin:

Ohutlevyosaaja Brione pokkasi Vuoden Alihankkijan palkinnon

Älykkäitä työtiloja valmistava Framery valittu Vuoden Päähankkijaksi